
Mór Városi Önkormányzat Képviselő-testületének a településkép alakításáról és védelméről szóló 45/2017. (XII.14.) önkormányzati rendeletét (a továbbiakban: településképi rendelet) módosítani szükséges az alábbiak vonatkozásában.

a) A településképi rendelet VIII. fejezete rendelkezik az önkormányzati támogatási és ösztönző rendszerről. A helyi védett épületek külső felújításának és állagmegóvásának elvégzésére pályázható legfeljebb 1.000.000 forint keretösszeg 25%-a, azaz 250.000 forint. A pályázható összeg a mai kivitelezési anyag és munkadíj költségek töredéke. Indokolt az összeghatár megemelése és a rendelet ez irányú módosítása.
b) A településképi rendelet alkalmazása során megállapításra került, hogy a rendelet szövegezése vagy rendelkezése pontatlan és elírást tartalmaz, vagy kiegészítésre szorul. (pl.: 20. § (3) bekezdés a) pontjában rossz a hivatkozás a c) pont helyett d) pontra kell javítani.)
c) Az utcafronti kerítésekre az egyéb, településképi szempontból nem meghatározó területekre vonatkozóan is szükséges szabályt felállítani. A város egész területén az oldal és hátsókerti kerítések magasságát célszerű az országos szabályoknak megfelelően 2,0 m-ben rögzíteni.
d) A szélturbinák elhelyezésének lehetőségét az igények alapján szükséges szabályozni.
e) A Kecskehegy területének egy része tájképvédelmi terület övezete, így a Tkr. településkép védelme szempontjából kiemelt területekre vonatkozó településképi követelmények érvényesítendők. Ki kell mondani, hogy e mellett a szőlőhegyekre vonatkozó szabályrendszert is alkalmazni kell.
f) A mobil garázsok elhelyezésére irányuló szabályoknál ki kell mondani, hogy csak építési helyen belül helyezhető el.
g) A klímaberendezések elhelyezésénél nem csak a magas blokkos, paneles épületekre kell szabályt alkotni, hanem az utcafronti irányba a város egész területére. 
h) A településképi bejelentési eljárás alkalmazási körét ki kell terjeszteni a kerítésekre, csomagautomatákra, könyvszekrényekre.
i) Pontosítani kell ”a meglévő épület megjelenését befolyásoló építési tevékenység” szövegrészt. Településkép szempontjából csak az utcáról látható épültrész az, amely bejelentési eljárás hatálya alá tartozzon.
j) A Tkr. 39. §-ban szabályozott nem homlokzaton elhelyezett útbaigazító táblák is településképet befolyásolók, ezért ezek szabályozását pótolni szükséges.
k) A rendeltetés-változás szabályait szükséges kiegészíteni a „az országos és a helyi építési követelményeknek való megfelelésen túl” szövegrésszel.
l) 46. § (3) és (4) bekezdést: ki kell egészíteni, a „helyi védett épület esetében benyújtott pályázat” szövegrésszel, mert az önkormányzati támogatási rendszer már a klíma takarását másik rendelkezésbe kezeli, ezért itt pontosítás szükséges.
m) Pontosítani szükséges a klímaberendezések takarására szolgáló támogatási rendszer bírálat részét.

A módosítási pontokba felsorolt észrevételek a rendelet alkalmazása során merültek fel, ezért korrigálni, kiegészíteni, javítani szükséges.

A módosítás egyeztetése a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet) 59. §-a alapján történik.

A meghatározott „nem, vagy nem megfelelően szabályozott elemek újra szabályozás során főleg azon elemekre koncentráltunk, melyek jogos igényéként jelentkeztek. A szabályozás megállapításai az eltelt időszak tapasztalatai alapján kerülnek javításra, korrigálásra, jelentős új szabályozási elem nem került be a rendeletbe.

Az összefoglalót összeállította:

